Oprettelse af fælles netværkslokale på [adresse], Høng 
Sagsfremstilling 
29.    Oprettelse af fælles netværkslokale på [adresse], Høng  
                                                                                                                        Åbent 
Sagsnr.: 326-2014-9103        J.nr.: 27.03.00           Per Danielsen.: 326-2014-103300 
  
SAGSFREMSTILLING 
Socialpsykiatrien i Høng har, til brug for etablering af netværksbofællesskaber til borgere med psykiske udfordringer,
fundet og lavet aftale om brug af et antal boliger i [adresse]. 
De første 5 borgere er visiterede og er flyttet ind- eller flytter ind i løbet af marts 2014. 
  
Det er en forudsætning for netværksbofællesskabernes gennemførelse og succes, at der etableres et fælles 
netværkslokale for de nuværende og kommende visiterede borgere. 
  
Socialpsykiatrien har derfor fremsat ønske om frigivelse af den kommunalt ejede ejendom, beliggende [adresse], 
Høng, som vurderes at være velegnet til formålet. I det videre forløb skal der fortsat arbejdes på, at der er boliger til 
målgruppen. 
  
Administrationen har udarbejdet overslag på anslået samlet kr. 353.480 ved de forventede ombygningsarbejder på 
ejendommen, herunder indfrielse af myndighedskrav ved den påtænkte inddragelse til fælles netværkslokale for 
målgruppen, jf. notat. 
  
Omkostningerne fordeles på henholdsvis udvendig vedligeholdelse med kr. 146.600, som finansieres indenfor Team
Ejendoms ramme, jf. særskilt fremsat sag på dette møde. 
  
Øvrige ombygningsarbejder anslås herefter til at udgøre kr. 206.886, som finansieres indenfor voksenspecial- og 
psykiatrichefens egen ramme. 
  
De fremtidige driftsomkostninger i forbindelse med projektet og driften af ejendommen BUM-finansieres via 
betalinger fra Voksenspecialenheden for konkrete borgere. 
  
BEHANDLING 
Direktionen, Socialudvalget, Økonomiudvalget, Kommunalbestyrelsen. 
  
INDSTILLING 
Ved Kommunalbestyrelsen beslutning om frigivelse af [adresse] til Socialpsykiatrien til ovenstående formål, 
indstiller voksenspecial- og psykiatrichefen følgende: 
· At, omkostninger på anslået kr. 207.000 afholdes indenfor voksenspecial- og psykiatrichefens egen ramme. 
· At, de fremtidige driftsudgifter i forbindelse med projektet og drift af ejendommen BUM-finansieres via betalinger 
fra [adresse]. 
  
ØKONOMISKE KONSEKVENSER 
Økonomichefen indstiller, at udgift på kr. 207.000, afholdes indenfor voksenspecial- og psykiatrichefens ramme. 
Øvrig finansiering fremgår af særskilt fremsat sag på dette møde. 
  
Fremadrettede driftsudgifter BUM-finansieres via betalinger fra Voksenspecialenheden. Udvendig vedligeholdelse 
afholdes dog af Team Ejendoms ramme. 
  
Netværksbofællesskaber træder i stedet for de mere traditionelle botilbudstyper - primært i forhold til § 107, 
midlertidige botilbud - og er som udgangspunkt et mindre indgribende tilbud. 
  
Et traditionelt § 107 midlertidig botilbud koster som udgangspunkt mellem 25.000 - 60.000 kr. om måneden 
afhængig af borgerens udfordringer. 
  
Netværksbofællesskaberne er estimeret til at koste fra 10.000 - 23.100 kr. om måneden. 
  
Ud fra en alt anden lige-betragtning vil det umiddelbart betyde, at der pr. korrekt indvisiteret borger kan opnås et 
økonomisk rationale på mellem 1.900 til 36.900 kr. med udgangspunkt i mindste og højeste priser. Et forsigtig skøn 
vil dog være omkring 5.000 kr. pr. borger pr. måned.  
Direktionens møde den 1. april 2014: 
Direktionen vedtog at anbefale voksenspecial- og psykiatrichefens samt økonomichefens indstilling. 
Socialudvalgets møde den 3. april 2014: 
Udvalget vedtog at anbefale Direktionens indstilling. 
  
Administrativ bemærkning den 4. april 2014: 
Voksenspecial- og psykiatrichefen oplyser, at det vurderes, at den årlige drift af bygningen (lys, vand, varme og 
renovation) vil andrage 62.524 kr. (Antal m2 x gennemsnitspris 203 m2 x 308 kr.). 
Økonomiudvalgets møde den 23. april 2014: 
Økonomiudvalget vedtog at anbefale Socialudvalgets indstilling. 
  
Bilag 
  
  
  
  
  
Kommunalbestyrelsens møde den 30. april 2014: 
Kommunalbestyrelsen vedtog at godkende Økonomiudvalgets indstilling. 
Notat til [adresse], Høng 
326-2014-89773 
